ཤེས་རྟོགས་བྱུང་བ་ལྟར་ན།བོད་ལྗོངས་ཀྱི་སྲོལ་རྒྱུན་རིག་གནས་འཕེལ་རྒྱས་ཁྱབ་སྤེལ་གཏོང་བ་དང་།གཏན་ཁེལ་རྣམ་གཞག་གི་འགུལ་རིས་ལག་རྩལ་ཕུལ་བྱུང་སྲུང་སྐྱོང་གསར་སྤེལ་བྱེད་པ།བོད་ལྗོངས་ཀྱི་འགུལ་རིས་རིག་གནས་སྤུས་རྟགས་གསར་དུ་འཛུགས་པ།འགུལ་རིས་ཚོང་རར་སྐལ་གྲངས་འཛིན་པ་སོགས་གཞིར་བཟུང་སྟེ་བསམ་གཞིགས་བྱས་ནས་བོད་ལྗོངས་ཐེན་ལི་དཔལ་འབྱོར་རིག་གནས་འཕེལ་རྒྱས་ཚད་ཡོད་ཀུང་སིས་ལོར་ཤུགས་ཡོད་རྒུས་གཏན་ཁེལ་རྣམ་གཞག་གི་འགུལ་རིས་ཐོན་རྫས་གསར་གཏོད་བྱས་པ་མ་ཟད།འཐབ་ཇུས་རང་བཞིན་ལྡན་པའི་སྒོ་ནས་བོད་ཀྱི་དམངས་ཁྲོད་ཀྱི་ངོ་མཚར་ཆེ་བའི་སྒྲུང་གཏམ་ཨ་ཁུ་སྟོན་པ་ཞེས་པ་རྒྱབ་ལྗོངས་བྱས་ནས་འགུལ་རིས་སྤུས་རྟགས་གསར་གཏོད་བྱ་རྒྱུ་གཏན་འཁེལ་བྱས་པ་རེད།པར་ལེན་སྒྲིག་བཟོ་བྱེད་འགོ་ཚུགས་རྗེས་ཨ་ཁུ་སྟོན་པ་ཞེས་པའི་ལས་གཞི་ཚོགས་ཆུང་གིས་བོད་རིགས་ཀྱི་ཁྱད་ཆོས་སྲུང་སྐྱོང་ནན་ཏན་བྱས་པའི་སྔོན་འགྲོའི་ཆ་རྐྱེན་འོགགཏམ་རྒྱུད་ལ་སྒྱུ་རྩལ་ཐོག་ནས་རྒྱན་སྤྲས་ལེགས་བཅོས་བྱས་ནས་ཆབ་སྲིད་ཀྱི་ལངས་ཕྱོགས་གསལ་བ་དང་།དམངས་སྲོལ་རིན་ཐང་འབུར་དུ་ཐོན་པའི་བོད་ཀྱི་བརྗོད་གཞི་ཁེར་གཙང་ལྡན་པའི་འགུལ་རིས་གློག་བརྙན་ཞིག་འདོན་སྤྲོད་བྱས་པ་རེད།